stanford-oval/wikipedia huggingface dataset:
בית החולים העירוני (ירושלים)
בית החולים העירוני > רופאים בבית החולים > מנחם שטיין

ב-1915, בהיותו בן 60 גויס ד"ר שטיין (מנהל בית החולים שער ציון ביפו) אל הצבא העות'מאני ונשלח לבית החולים "למחלות מידבקות" בירושלים, ככל הנראה מדובר בבית החולים העירוני. בשנת 1916, שנה מאוחר יותר, נדבק שטיין בטיפוס הבהרות מאחד מחוליו ונפטר בחג הראשון של פסח. הוא נקבר בבית הקברות בהר הזיתים.
בית החולים העירוני > מלחמת העולם הראשונה

מלחמת העולם הראשונה הזרימה לבית החולים פצועים, אסירים וחולים במגפת טיפוס הבהרות. ובית החולים הוגדר כבית חולים לטיפוס הבהרות ולאסירים. לשם כך אושפזו חולים גם בביתנים בחצר, ביתן לאסירים ושבויי מלחמה וביתן לחולים במחלות מידבקות. מדיווחי הלנה כגן וחיילי חיל המשלוח הבריטי שאושפזו כשבויים פצועים בבית החולים עולה כי בבית החולים פעלו בעת המלחמה 60 מיטות רעועות, ללא תנאים היגייניים מינימליים, ללא מעבדה, ללא חדר טיפולים, כמעט ללא תרופות וציוד רפואי בסיסי. מזון ומים (שנשאבו מבורות) ניתנו לחולים במשורה. הצוות הרפואי התעלל בחולים ולא הקפיד על כל הפרדה בין חולים במחלות שונות, וכאשר הם רחצו באמבט המשותף הם הדביקו אלה את אלה.
מחלקת הבריאות המנדטורית

עם כיבוש ירושלים בידי הבריטים נמסר בית החולים לצלב האדום האמריקאי. בפברואר 1919 התמקם בו המשרד הראשי של מחלקת הבריאות המנדטורית. במקום פעלה בין השאר מעבדה לרפואה משפטית של מחלקת הבריאות המנדטורית בה התקיימה חקירת גופותיהם של קרבנות פרעות תרפ"ט בחברון. כן פעלה במקום מעבדה לייצור חיסון לאבעבועות שחורות ומעבדה כימית ובקטריולוגית ובמקום טופלו נשוכי כלבים בטיפול מונע למחלת הכלבת.
בית חולים עירוני/ממשלתי בריטי נפתח בבניין אביחיל שבמגרש הרוסים.
לשכת הבריאות המחוזית

עם קום מדינת ישראל השתכנה במקום לשכת הבריאות המחוזית של מחוז ירושלים, הפועלת למתן שירותים לציבור כ"טיפת חלב", מרכז חיסון, מרכז מידע, ביצוע בדיקות גילוי נשאות לטאי זקס וכדומה.
לקריאה נוספת

דוד קרויאנקר, רחוב יפו - ירושלים, ביוגרפיה של רחוב, סיפורה של עיר, כתר ספרים, 2005, עמ' 296–298
יעקב יהושע, בית החולים העירוני (אל מוסתשפא אל בלדי), בתוך: ירושלים תמול שלשום: פרקי הווי, ראובן מס, 1977, עמ' 43–46
חואן קוואדראדו

חואן גיירמו קוואדראדו בייו (בספרדית: Juan Guillermo Cuadrado Bello; נולד ב-26 במאי 1988) הוא כדורגלן קולומביאני המשחק בדרך כלל כקיצוני ימני, אך יכול גם לשחק כמגן באותו צד, המשחק בקבוצת אטאלנטה ובנבחרת קולומביה. קוואדראדו נחשב כשחקן מהיר בעל יכולות כדרור וטכניקה גבוהות.
קריירת מועדונים > אינדפנדיינטה מדיין

בתחילת הקריירה במועדון הנוער אתלטיקו אוראבה בו שיחק, קוואדראדו תיפקד בעמדת המגן, אך בגיל 18 ולאור המלצת מאמניו בשל יכולותיו הטכניות הגבוהות, הוסט קוואדראדו קדימה יותר לעמדות הקישור. קוואדראדו עבר לקבוצת דפורטיבו ריונגרו מהליגה השנייה, שם המשיך להפגין את יכולתו הטובה, מה שמשך גם את המועדונים הגדולים במדינה לעקוב אחריו. ב-2008 נחתם החוזה המקצועני הראשון שלו בקבוצת אינדפנדיינטה מדיין מהליגה הבכירה. בקבוצה זו הוא חזר לתפקודו המקורי ושיחק כמגן ימני ולעיתים אף שמאלי. באותה שנה הוא ערך את הופעת הבכורה שלו בליגה נגד בויקה צ'יקו ב-14 בספטמבר, במשחק שבו גם כבש את שערו הראשון. לאורך תקופתו בקבוצה, משך את תשומת לבן של חלק מהקבוצות באירופה, בעיקר מהכדורגל האיטלקי. סך הכל הופיע במדי מדיין 30 פעמים וכבש שני שערים.
קריירת מועדונים > אודינזה

ב-2 ביולי 2009 חתם על חוזה באודינזה מסרייה א' האיטלקית לחמש שנים. ב-1 בנובמבר באותה שנה ערך את הופעת הבכורה שלו במדי אודינזה בתיקו 1-1 עם קייבו ורונה ושיתף פעולה עם בן ארצו, הבלם כריסטיאן ספאטה. 
 לאחר שלא הרבה לשחק בהרכב הראשון של אודינזה (20 הופעות בלבד במשך שנתיים כשמתוכן שמונה בהרכב הפותח), הושאל ב-3 באוגוסט 2011 ללצ'ה שגם השתייכה לסרייה א'.
קריירת מועדונים > לצ'ה

את שערו הראשון בלצ'ה כבש בניצחון 0–1 על צ'זנה. בסך הכל היה אחד השחקנים הבולטים של הקבוצה וסיים את העונה עם שלושה שערים וארבעה בישולים ב-33 הופעות, אך בסיום העונה נשרה לצ'ה לסרייה ב'.
קריירת מועדונים > פיורנטינה

ב-23 ביולי 2012 עבר לשחק בפיורנטינה כמושאל עם אופציה לרכישה. ב-4 בנובמבר באותה שנה הוא כבש את שערו הראשון בקבוצה בניצחון 1–4 על קליארי. הוא סיים את עונת 2012/2013 עם חמישה שערים ושישה בישולים, והיה חלק מרכזי בהצלחה של הקבוצה שסיימה במקום הרביעי בסרייה א'. גם בעונת 2013/2014 הציג יכולת מצוינת וכבש 11 שערים, שעזרו לפיורנטינה לסיים פעם שנייה ברציפות במקום הרביעי המוליך לליגה האירופית. בעונה זו הקבוצה הגיעה גם לגמר  הגביע האיטלקי, כשקוואדראדו כובש את אחד השערים בשלב חצי הגמר. ב-16 ביוני 2014 פורסם כי פיורנטינה קנתה מאודינזה את שאר הזכויות על כרטיס השחקן של קוואדראדו בסכום נוסף המוערך ב-15 מיליון אירו בנוסף ל-7 מיליון שכבר שולמו בתחילה.
קריירת מועדונים > צ'לסי

ההצלחה שלו בפיורנטינה קישרה אותו לקבוצות כמו ברצלונה וליברפול, אבל ב-2 בפברואר 2015 חתם לבסוף בצ'לסי האנגלית עבור דמי העברה של 26.8 מיליון ליש"ט. חמישה ימים לאחר מכן, ערך את הופעת הבכורה שלו בקבוצה, כשנכנס כמחליף בדקה ה-80 בניצחון צ'לסי 1–2 על אסטון וילה. ב-11 בפברואר שיחק לראשונה בהרכב הפותח בניצחון הקבוצה 0–1 על אברטון, וב-17 בפברואר שיחק לראשונה במסגרת ליגת האלופות, כשעלה כמחליף בדקה ה-79 בתיקו 1-1 של צ'לסי עם פריז סן-ז'רמן במשחק הראשון בין הקבוצות בשלב שמינית הגמר של המפעל. למרות זאת, קוואדראדו לא התאקלם היטב באנגליה ולא הסתגל לסגנון המשחק של המאמן ז'וז'ה מוריניו.
קריירת מועדונים > יובנטוס

ב-25 באוגוסט 2015 הושאל ליובנטוס האיטלקית עבור 1.5 מיליון יורו עד לסוף העונה. חמישה ימים לאחר מכן, ערך את הופעת הבכורה שלו בקבוצה, כשנכנס כמחליף בדקה ה-75 בהפסד 1–2 לרומא. ב-31 באוקטובר הבקיע את שערו הראשון בקבוצה, בניצחון 1–2 על טורינו בדקה ה-94 שהיה שער הניצחון. ב-30 ביוני 2016 חזר קוואדראדו לצ'לסי, ושיחק בכמה משחקי ידידות ובגביע האלופות הבינלאומי של שנת 2016, אולם ב-31 באוגוסט חזר בהשאלה ליובנטוס.
היכולת הטובה שגילה במדי הקבוצה גרמה לה לרכוש ב-22 במאי 2017 את קוואדראדו מצ'לסי עבור 20 מיליון יורו והחתימה אותו על חוזה ל-3 עונות.
קריירת מועדונים > אינטר מילאנו

ב-19 ביולי 2023 חתם באינטר מילאנו לעונה אחת.
קריירת מועדונים > אטאלנטה

ב-26 באוגוסט 2024 חתם באטאלנטה.
נבחרת לאומית

ב-3 בספטמבר 2010, שנה אחרי המעבר לאיטליה, קיבל קוואדראדו מקום בהרכב נבחרת קולומביה וכבש שער בכורה בנבחרת במשחק ידידות נגד ונצואלה, שהסתיים בניצחון קולומביה 0–2. הוא נמנה עם סגל הנבחרת לקופה אמריקה של שנת 2011, ובמוקדמות מונדיאל 2014 שיחק 11 פעמים ועזר לקולומביה לעלות למונדיאל לראשונה אחרי 16 שנים. במונדיאל עצמו פתח בהרכב בכל המשחקים של קולומביה, כבש שער אחד בפנדל בניצחון 1–4 על יפן, ובישל ארבעה שערים שסייעו לנבחרתו להגיע עד לשלב רבע הגמר לראשונה בתולדותיה. הוא סיים את המונדיאל כמלך הבישולים יחד עם טוני קרוס. הוא שיחק גם בטורניר הקופה אמריקה ב-2015 וב-2016, שם הגיע עם הנבחרת למקום השלישי. הוא היה מהגורמים העיקריים שעזרו לקולומביה לצלוח את מוקדמות מונדיאל 2018 ולהעפיל לטורניר גביע העולם בפעם השנייה ברציפות. זומן על ידי המאמן פקרמן לסגל הסופי של הנבחרת ללמונדיאל והיה מהשחקנים הבולטים שלה בטורניר. כבש את השער השלישי מול פולין ב-24 ביוני בניצחון 0–3 ושיחק בכל ארבעת המשחקים של קולומביה, שהודחה בשלב שמינית הגמר על ידי אנגליה.
חיים אישיים

בשנת 1992 בהיותו בן ארבע נרצח אביו לנגד עיניו. בילדותו התגורר קוואדראדו עם סבו וסבתו, לאחר שאמו עברה לעבוד במפעל בננות ביישוב אחר.
תארים > קבוצתיים > צ'לסי

אליפות אנגליה: 2014/2015
גביע הליגה: 2014/2015
תארים > קבוצתיים > יובנטוס

אליפות איטליה (5): 2015/2016, 2016/2017, 2017/2018, 2018/2019, 2019/2020
גביע איטלקי (3): 2015/2016, 2016/2017, 2017/2018, 2020/2021
הסופר קאפ האיטלקי: 2020
אליפות: 2023/2024
תארים > אישיים

מלך הבישולים באליפות העולם: 2014
הקשר הטוב ביותר בסרייה א': 2014
הערות שוליים

↑  Futbolred, 3.7.09 Udinese hizo oficial el fichaje de Juan Guillermo Cuadrado
↑  Every Futbol, 5.8.11 Juan Guillermo Cuadrado es nuevo Jugador del Lecce
↑  Italy’s Fiorentina buys full ownership of Colombia’s Juan Guillermo Cuadrado, כתבה באתר colombiareports, יוני 2014 (באנגלית)
↑  Fiorentina Warn Barcelona: We'll Cling on to Cuadrado, כתבה באתר dailytimes.com.ng, יולי 2014 (באנגלית)
↑  קוואדראדו חתם בצ'לסי, שורלה עבר לוולפסבורג, באתר ynet, 2 בפברואר 2015
↑  1:2 לצ'לסי על וילה, 1:1 דרמטי בין האל וסיטי, באתר ONE‏, 7 בפברואר 2015
↑  הנסיך וויליאן: 0:1 דרמטי לצ'לסי על אברטון, באתר ONE‏, 11 בפברואר 2015
↑  ליגת האלופות: 1:1 בין פ.ס.ז' לצ'לסי, באתר ynet, 17 בפברואר 2015
↑  ‏יובנטוס השלימה את רכישת קוואדראדו, די מריה יצטרף?, באתר ספורט1, 22 במאי 2017
↑  Colombiareports.com, 4.6.18 Colombia names final squad for World Cup in Russia
↑  The making of Chelsea’s Juan Cuadrado: from struggle and trauma to triumph, באתר הגרדיאן, 6 בפברואר 2015 (באנגלית)
| --- | --- |
בקרת זהויות :  LCCN: n2023056976  VIAF: 12169628892182861683   WorldCat (עם VIAF): 12169628892182861683 
קוואדראדו במדי צ'לסי
קוואדראדו במשחק רבע הגמר במונדיאל 2014 מול ברזיל
קוואדראדו במשחק שמינית גמר מונדיאל 2018 מול אנגליה
בוטיק פריז

| --- | --- |

כרזת הסרט
 בימוי:  מרקו כרמל
 הופק בידי:  משה אדרי לאון אדרי חיליק מיכאלי אברהם פרחי תמי ליאון ז'ורז' בניון
 תסריט:  אורית בינדרמן-פאר פאולה זימרמן-טרגובניק
 עריכה:  אתי לי-און זינגמן
 שחקנים ראשיים:  נלי תגר ז'וזפין דראי אנחל בונני מוריס כהן בת אל מוסרי אריה צ'רנר שי מנחם
 מוזיקה:  אשר גולדשמידט
 צילום:  דמיאן דופרן
 מדינה:  ישראל ישראל צרפת צרפת
 הקרנת בכורה:  23 ביוני 2022
 משך הקרנה:  81 דקות
 שפת הסרט:  עברית, צרפתית, אנגלית
 סוגה:  קומדיה
 דף הסרט ב־IMDb
בוטיק פריז הוא סרט קומדיה ישראלי-צרפתי שיצא לאקרנים ב-23 ביוני 2022. זהו סרט קומדיה על חברות בין שתי נשים זרות בסמטאות הצרות של העיר העתיקה.
תקציר העלילה

שתי נשים זרות מארצות שונות בשם לואיז, עורכת דין מפריז, ונטע, ישראלית שחולמת להקים מלון במחנה יהודה, פוגשות זו את זו. ההיכרות ביניהן מובילה אותן להרפתקה בעקבות משאלה המסתתרת בין אבני הכותל בירושלים.
שחקנים

נלי תגר	- נטע, ישראלית שחולמת להקים מלון במחנה יהודה.
ז'וזפין דראי - לואיז, עורכת דין מפריז.
אנחל בונני - דניאל
מוריס כהן - אבי, קצב בוכרי למרות שהוא צמחוני
בת אל מוסרי	- יפה
אריה צ'רנר - שלמה
שי מנחם
מלח (כימיה)

ערך זה עוסק במחלקה של תרכובות כימיות. אם התכוונתם לתרכובת המשמשת כתבלין להמלחת מזון, ראו .
בכימיה, מלח הוא כל תרכובת המורכבת מקטיונים (יונים בעלי מטען חשמלי חיובי), ומאניונים (יונים בעלי מטען שלילי), באופן שהמטען הכולל של התרכובת הוא נייטרלי. לפיכך, בכל מלח יחס האניונים לקטיונים הוא קבוע, על פי מטענם. המלח מכונה לעיתים חומר יוני בגלל הרכבו. לרוב, הקטיונים מופיעים כיסוד מתכתי,  והאניונים מופיעים כיסוד אל-מתכתי.
גביש מלח בישול
בשפת היום-יום משמש המושג "מלח" לציון מלח הבישול, או בשמו השני: נתרן כלורי (תרכובת של נתרן וכלור), אף שזו רק דוגמה אחת מני רבות לקבוצת החומרים הנקראים מלחים.
תכונות

היונים במלח מסתדרים כך שמרחקם של הקטיונים זה מזה והאניונים זה מזה הוא הגדול ביותר, בעוד מרחקם של האניונים מהקטיונים קטן. מבנה זה הוא גבישי ונקרא סריג יוני. הקשר הכימי הקיים בין היונים השונים הוא חזק מאוד ונקרא קשר יוני. קשר זה מקנה למלחים טמפרטורת התכה גבוהה במיוחד. חוזקם הפיזי של המלחים נמוך ודחיסותם נמוכה.
כשהמלח מתגבש בצורתו הטהורה הוא הופך לקובייה שקופה וצלולה
קלי-תמס וקשי-תמס

מלחים מתמוססים במים לרוב בעקבות יון מסוים, ההופך את כל המלחים המורכבים ממנו לקלי-תמס. דוגמאות ליונים כאלו: יונים הנוצרים ממתכות אלקליות, NO3-, NH3+. מלחים מסוימים קלי-תמס או קשי-תמס בעקבות שילוב מסוים של קטיונים ואניונים.
ניתן לחלק את המלחים לשתי קבוצות על פי מידת התמוססותם במים (אם כי, החלוקה לשתי קבוצות מסיסות היא גסה מעיקרה, ולא תמיד שימושית כשמדובר בחומרים שמסיסותם בינונית):
קלי-התמס – מסיסים במים. כאשר מלח קל-תמס מתמוסס במים, האניונים והקטיונים אשר מרכיבים אותו נפרדים, בשל הקשרים שנוצרים ביניהן לבין החלקים הטעונים במלקולות המים. סביב כל יון מסתדרות מולקולות המים כך שצד אחד שלהן פונה ליון: הצד השלילי – אזור אטום החמצן – ליונים החיוביים והצד החיובי – אזור אטומי המימן – ליונים השליליים. בנוסף למולקולות בקרבת היון, מולקולות נוספות מסתדרות בהתאם, ונוצרות שכבות הקרויות שכבות מיום; המבנה כולו נקרא כדור מיום והיון קרוי "יון ממוים". נוכחות היונים בתמיסה מאפשרת הולכת חשמל.
קשי-תמס – מסיסותם במים מזערית.
תגובות בהן נוצרים מלחים

מלחים הם לרוב תוצרים של הפעילויות הכימיות בין החומרים הבאים:
תגובה המתרחשת בין חומצה ובסיס, תגובה כזו נקראת תגובת סתירה. חומצה ובסיס יוצרים מלח ומים. דוגמאות: נתרן גופרתי: 2NaOH + H2SO4 → Na2SO4 + 2H2O. אמוניה וחומצת מימן כלורי: NH3 + HCl → NH4Cl. הגדרת המלח כתוצר התגובה שבין בסיס לחומצה נקבעה במאה ה־18 על ידי הכימאי רואל (Guillaume François Rouelle) שהיה מורהו של לבואזיה. תוצר הסתירה בין חומצה חזקה לבסיס חזק הוא מלח נייטרלי, תגובה בין חומצה חזקה לבסיס חלש נותנת מלח חומצי ותגובת בסיס חזק עם חומצה חלשה נותנת מלח בסיסי.
מתכת וחומצה יוצרים מלח וגז מימן. דוגמה: מגנזיום גופרתי: Mg + H2SO4 → MgSO4 + H2.
מתכת וחומר מחמצן למשל  {\ce {Ca + Cl_2 -> CaCl_2}}
תגובות בהן נוצרים מלחים > תגובת שיקוע

מלחים קשי-תמס יכולים להיווצר כאשר מערבבים מלחים קלי-תמס שונים באותה תמיסה. היונים השונים מתערבבים ואם שילוב מסוים של אניונים וקטיונים יוצר מלח קשה-תמס, הוא ישקע.
מינוח

מלחים נקראים על שם היונים המרכיבים אותם (למשל ליתיום פלואורי). בדומה לכתיב הכימי, החלק הראשון בשם המלח הוא הקטיון (לרוב יון המתכת או יון אמוֹניוּם), ואחריו האניון. קבוצת מלחים המכילים יון מסוים יכולה להיקרא בשם היון.
לדוגמה:
קרבונט הוא מלח של חומצה פחמתית: נתרן פחמתי, למשל.
כלוריד הוא מלח של חומצה הידרוכלורית: אשלגן כלורי, למשל. ובכלל, הליד הוא מלח של חומצה הלוגנית.
ציאניד הוא מלח של חומצה הפרוידיאנית (ציקלון בה): אשלגן ציאני, למשל.
חנקה (ניטרט) הוא מלח של חומצה חנקתית: אשלגן חנקתי, למשל.
זרחה (פוספט) הוא מלח של חומצה זרחתית: פוספיט הוא מלח של חומצה זרחתית.
סולפט הוא מלח של חומצה גופרתית: סולפיט הוא מלח של חומצה גופריתית; סולפיד הוא מלח של חומצה גופרית.
הערות שוליים

↑  אסף קמר, בריכות טבעיות ו"יהלומי מלח": יצאנו למסע בארץ הבולענים בים המלח, באתר ynet, 25 בינואר 2022
↑  הנרי מ. לסטר, תרגום: פרופ' יצחק קלוגאי, תגליות מעבדיות במאה הי"ח, הרקע ההיסטורי של הכימיה, הוצאת יחדיו, 1966, עמ' 147
| --- | --- |
בקרת זהויות :  NLI: 987007553422005171  BnF: cb12098275p (data)  GND: 4051413-4  LCCN: sh85116900  NDL: 00561925  NKC: ph189247 
מבנה גביש מלח בישול: כדורים כתומים – אניוני כלור; כדורים ירוקים – קטיוני נתרן
בלתי מנוצח (סרט, 2006)

| --- | --- |

 בימוי:  אריקסון קור 
 הופק בידי:  מארק קיארדי, קן מוק, גורדון גריי 
 תסריט:  Brad Gann 
 עריכה:  ג'רלד ב. גרינברג 
 שחקנים ראשיים:  מארק וולברג (Vince Papale) לולה גלאודיני פייג' טורקו רנדי קוטור Michael Mulheren Dov Davidoff מייקל נורי (Leonard Tose) Stink Fisher (Dennis Franks) קרק אסוודו מייקל קלי גרג קיניר (Dick Vermeil) קווין קונוויי אליזבת' בנקס מייקל ריספולי Mike Quick לין כהן Akai Draco Mark Simms James Murtaugh Tony Luke, Jr. Bill Duff Darryl Hammond Rick Reilly Christian Dorsey Michael Brainard ג'ק קהלר Merrill Reese Michael Baczor 
 מוזיקה:  מרק אישם 
 צילום:  אריקסון קור 
 מדינה:  ארצות הברית 
 חברת הפקה:  Mayhem Pictures, סרטי וולט דיסני 
 חברה מפיצה:  סרטי וולט דיסני, נטפליקס, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  25 באוגוסט 2006 
 משך הקרנה:  100 דק' 
 שפת הסרט:  אנגלית 
 סוגה:  דרמה היסטורית, סרט דרמה, סרט ביוגרפי, American football film 
 מקום התרחשות:  פילדלפיה 
 הכנסות באתר מוג'ו:   invincible06
 אתר רשמי
 דף הסרט ב־IMDb
 
בלתי מנוצח (באנגלית: Invincible) הוא סרט דרמה-ספורט ביוגרפי אמריקאי משנת 2006, בבימויו של אריקסון קור ובכיכובם של מארק וולברג וגרג קיניר. הסרט מבוסס על סיפור אמיתי ועוקב אחר חייו של וינס פאפאלה, ברמן בפילדלפיה שהופך לשחקן פוטבול מקצועי בקבוצת פילדלפיה איגלס בליגת ה-NFL, על אף שלא שיחק פוטבול במכללות. הסרט זכה להערכה על האותנטיות והמסר המעורר השראה שלו.
בסוף השבוע הפתיחה הסרט הרוויח כ-17,031,122 דולר בארצות הברית ובסך הכל הסרט הניב כ-57,806,952 דולר בארצות הברית.
צוות השחקנים הראשי

מארק וולברג בתפקיד וינס פאפאלה - ברמן ומורה לשעבר שהופך לשחקן פוטבול מקצועי.
אליזבת בנקס בתפקיד ג'נט קנטי - מלצרית ומתאמנת בבר, שמתפתחת קשר רומנטי עם וינס.
קווין קונולי בתפקיד טומי - חברו הטוב של וינס ותומך מרכזי בו.
מייקל ריספולי בתפקיד מקס קנטי - אחיה של ג'נט ומבעלי הבר.
ביקורות

הסרט "בלתי מנוצח" קיבל ביקורות חיוביות בעיקרן מהמבקרים והקהל. הסרט זכה לשבחים על ביצועיו של מארק וולברג והעיבוד הריאליסטי של סיפורו של פאפאלה. האותנטיות והמסר המרגש של הסרט על התגברות על מכשולים והגשמת חלומות היוו מוקד חיובי עבור המבקרים. הסרט קיבל ציון של 72% באתר Rotten Tomatoes  וציון של 63 מתוך 100 באתר Metacritic.
המבקרים באתר CinemaScore נתן לסרט ציון ממוצע של "A-" בסולם A+ עד F.
הערות שוליים

↑  "Invincible (2006)". Rotten Tomatoes.
↑  "Invincible". Metacritic.
↑  "Home". CinemaScore (באנגלית אמריקאית). נבדק ב-2022-11-19.
| --- | --- |
בקרת זהויות :  LCCN: no2016149380   WorldCat (עם LCCN): no2016-149380
ממלכת טרביתיה (סרט, 2007)

| --- | --- |

 מבוסס על:  ממלכת טרביתיה 
 בימוי:  גאבּוֹר צ׳וּפּוֹ 
 הופק בידי:  David L. Paterson, הל לייברמן, לורן לוין 
 תסריט:  David L. Paterson, ג'ף סקטוול 
 עריכה:  ג'ון גילברט 
 שחקנים ראשיים:  ג'וש האצ'רסון זואי דשנל Latham Gaines ביילי מדיסון אנה-סופיה רוב רוברט פטריק Lauren Clinton 
 מוזיקה:  ארון זיגמאן 
 צילום:  מייקל צ'פמן 
 מדינה:  ארצות הברית 
 חברת הפקה:  Walden Media, Hal Lieberman Company, סרטי וולט דיסני, Lauren Levine 
 חברה מפיצה:  Moviemax, נטפליקס, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  16 בפברואר 2007 
 משך הקרנה:  95 דק' 
 שפת הסרט:  אנגלית 
 סוגה:  סרט הרפתקאות, סרט דרמה, סרט ילדים, סרט המבוסס על יצירה ספרותית 
 מקום התרחשות:  ניו זילנד 
 הכנסות באתר מוג'ו:   bridgetoterabithia
 אתר רשמי
 דף הסרט ב־IMDb
 
ממלכת טרביתיה (באנגלית: Bridge to Terabithia) הוא סרט דרמה-פנטזיה אמריקאי משנת 2007, המבוסס על הספר עם אותו השם משנת 1977 מאת קתרין פטרסון. הסרט בוים על ידי גאבור קספו ומככבים בו ג'וש האצ'רסון ואנה-סופיה רוב בתפקידים הראשיים. הסרט עוקב אחר סיפורם של שני ילדים, ג'סי ולזלי, המגלים את ממלכת טרביתיה, עולם קסום ודמיוני שהם יוצרים ביער הסמוך לביתם.
הסרט יצא לאקרנים בארצות הברית ב-16 בפברואר 2007, על יד סרטי אולפני וולט דיסני. הוא זכה לביקורות חיוביות מהמבקרים, עם שבחים על הוויזואליה, ביצועי השחקנים והנאמנות לחומר המקור. הסרט הכניס 137.6 מיליון דולר ברחבי העולם. בטקס פרסי האמן הצעיר ה-29, הסרט זכה בכל חמשת הפרסים עליהם היה מועמד.
תקציר העלילה

ג'סי אהרונס (ג'וש האצ'רסון) הוא נער בודד שמרגיש שונה מכל שאר הילדים בבית הספר ובביתו. חייו משתנים כאשר תלמידה חדשה בשם לזלי ברק (אנה-סופיה רוב) מגיעה לבית הספר והופכת לחברתו הקרובה ביותר. יחד, הם יוצרים עולם דמיוני ביער הסמוך לביתם וקוראים לו "טרביתיה". בעולם זה, הם מתמודדים עם פחדיהם וחלומותיהם, ומשתמשים בדמיון כדי לברוח מהמציאות הקשה. עם זאת, הסיפור מקבל תפנית טרגית שמשפיעה על חייו של ג'סי ומשנה אותם לנצח.
צוות השחקנים הראשי

ג'וש האצ'רסון בתפקיד ג'סי אהרונס - נער בודד שמוצא חברות ונחמה בעולם הדמיון שהוא יוצר עם לזלי.
אנה-סופיה רוב בתפקיד לזלי ברק - תלמידה חדשה ויצירתית שמובילה את ג'סי לעולם של דמיון ויצירתיות.
זואי דשנל בתפקיד מיס אדמונדס - המורה לאמנות של ג'סי, שמשפיעה על חייו ומעודדת אותו לפתח את כישוריו.
רוברט פטריק בתפקיד ג'ק אהרונס - אביו של ג'סי, שמנסה להסתגל לשינויים בחיי בנו.
ביקורות

הסרט "ממלכת טרביתיה" קיבל ביקורות חיוביות מצד המבקרים והקהל. הסרט זכה לשבחים על השילוב המרגש של דרמה ופנטזיה, וכן על הביצועים החזקים של השחקנים הצעירים, במיוחד של ג'וש האצ'רסון ואנה-סופיה רוב. המבקרים הדגישו את המסרים העמוקים של הסרט בנוגע לחברות, אובדן וכוחו של הדמיון. הסרט היה גם להצלחה מסחרית, כשהוא הכניס סכום משמעותי בקופות ברחבי העולם.
קרל בורש

| --- | --- |

 לידה:  12 באוקטובר 1878 גרוס-אנצרסדורף, אוסטריה 
 פטירה:  16 בספטמבר 1936 (בגיל 57) וינה, אוסטריה הפדרלית 
 מדינה:  אוסטריה 
 השכלה:  אוניברסיטת וינה 
 מפלגה:  המפלגה הנוצרית-סוציאלית האוסטרית 
 
קרל בורש במרכז התמונה עם חברי ממשלתו, 1932
קרל בּוּרֵש (בגרמנית: Karl Buresch‏; 12 באוקטובר 1878 - 16 בספטמבר 1936) היה עורך דין, פוליטיקאי, שר וקנצלר אוסטריה.
קורותיו

בורש נולד וגדל באובר-אנצרסדורף שבאוסטריה התחתית. בגלל מותו המוקדם של אביו נאלץ לממן את לימודיו במתן שיעורים פרטיים. הוא סיים את לימודי המשפטים באוניברסיטת וינה ב-1901 והצטרף אחר כך למשרד עורכי דין במקום הולדתו. בשנת 1909 נבחר כחבר מועצה מטעם המפלגה הנוצרית-סוציאלית והיה ראש מועצת אובר-אנצרסדורף בשנים 1916–1919.
קורותיו > תחילת הקריירה הפוליטית

בשנת 1919 נבחר למועצה המכוננת, שהוקמה לאחר התפרקותה של הקיסרות האוסטרו-הונגרית. בשנים 1924-1920 היה חבר בפרלמנט האוסטרי.
בשנת 1922 התמנה לתפקיד ראש מדינת אוסטריה התחתית, בעקבות התפטרותו של יוהאן מאייר. בתפקיד זה החזיק עד למינויו כקנצלר אוסטריה ביוני 1931 וגם ממאי 1932 ועד מאי 1933. בתפקידו זה יצג בהצלחה את האינטרסים הכלכליים של אוסטריה התחתית ושיתף פעולה עם סגנו הסוציאל-דמוקרטי. נראה שבסוף שנות ה-20 הקצינו השקפותיו והוא התקרב אידאולוגית ל"משמר המולדת" (Heimwehr).
קורותיו > קנצלר אוסטריה

במאי 1931, בשיאו של המשבר הכלכלי העולמי ומשבר הבנקים באוסטריה, לאחר שאוטו אנדר וגם איגנאץ זייפל לא הצליחו להרכיב ממשלה, הוטלה על בורש המשימה להרכיב ממשלת מעבר. משבר הבנקים ובעיות פיננסיות של הרכבת העסיקו את ממשלת בורש, ועל מנת להתמודד עמן נחקקו צווים זמניים. בנוסף, נאלצה הממשלה להיאבק בנאצים האוסטרים ולדכא את "הפיכת פּפרימרֵ"(גר') - מנהיג "משמר המולדת" בשטיריה, בספטמבר של אותה שנה. הקואליציה שתמכה בממשלה התפרקה בעקבות התנגדותו של בורש למדיניות פרו-גרמנית וליצירת איחוד מכסים עם גרמניה (צעד שעמד בניגוד לחוזה סן-ז'רמן שעליו חתמה אוסטריה בתום מלחמת העולם הראשונה). בעקבות זאת הקים בורש ממשלת מיעוט.
ב-1932 ניסה בורש להחזיר את עונש המוות על ידי משאל עם, אך נכשל בעקבות התנגדותם של הסוציאל-דמוקרטים, הליברלים והתקשורת השמאלית. בתחילת מאי של אותה שנה הגיש בורש את התפטרותו.
קורותיו > שר האוצר ופרשיות פיננסיות

בשנים כיהן 1935-1933 כשר האוצר בממשלות הפשיסטיות של אנגלברט דולפוס וקורט שושניג.
בתקופה זו הגיע לכמה השגים בתפקידו כמו הנפקת איגרת חוב ממשלתית מבוקשת וייצוב המטבע, אולם המחיר לכך היה אבטלה גבוהה.
שמו של בורש כרוך בכמה פרשיות כלכליות סוערות ברפובליקה הראשונה.
בנק האיכרים של אוסטריה התחתית, שבורש נמנה עם מייסדיה, הסתבך ב-1924 בספקולציות כושלות ונאלץ להתמזג עם בנק גרמני. בהקשר זה נוהלה מתקפה עיתונאית נגדו ב-1926, בין השאר נטען שהתעשר מן המשבר.
החל מינואר 1936 מונה לתפקיד נגיד בנק החיסכון של הדואר (Postsparkasse), אולם שתי פרשיות פיננסיות העיבו עליו בתקופה זו. נראה שפרשיות אלו הכניסו אותו לדיכאון עמוק.
קרל בורש נפטר ב-16 בספטמבר באותה שנה ממנת יתר של כדורי הרגעה.
קיטוב חשמלי

ערך זה עוסק בפולריזציה בחומרים דיאלקטריים. אם התכוונתם לקיטוב של גלים, ראו .
דיפולים בחומר
באלקטרומגנטיות, קיטוב חשמלי או פּוֹלָרִיזַצְיָה חשמלית (באנגלית: Electrical Polarization) היא מדד לקיטוב החומר, כלומר להפרדה בין מטענים חיוביים לשליליים בתוך החומר, ברמה המיקרוסקופית. מתמטית, הפולריזציה מתוארת על ידי וקטור  {\vec {P}} ששווה לצפיפות הדיפולים החשמליים בחומר, כלומר מומנט הדיפול הכולל של החומר הוא  \iiint dV\,{\vec {P}}. דהיינו, הפולריזציה גדולה יותר ככל שהדיפולים חזקים יותר, או לחלופין ככל שהם צפופים יותר.
פולריזציה היא תכונה של חומר דיאלקטרי הנמצא בתוך שדה חשמלי, והיא יחסית בקירוב לגודל השדה. הפולריזציה היא וקטור שכיוונו בחומר יכול להיות שונה מכיוון השדה החשמלי.
הגדרת הפולריזציה

עבור חומר דיאלקטרי לא טעון חשמלית, כל נפח שיחתך מתוך החומר יהיה נייטרלי כאשר סוכמים את כל המטענים הקשורים שבו. לפיכך צריכה להיות לצפיפות המטען הקשור  \rho ' תכונה מיוחדת:  \iiint dV\,\rho '=0 על כל צורה של חומר דיאלקטרי. ניתן לעשות זאת על ידי הגדרת שדה וקטורי  {\vec {P}} הקיים רק בתוך החומר ומקיים  \rho '=-{\vec {\nabla }}\cdot {\vec {P}}. במקרה כזה אפשר להשתמש במשפט הדיברגנץ ולקבל:
\iiint dV\,\rho '=-\iiint dV\,{\vec {\nabla }}\cdot {\vec {P}}= {\scriptstyle _{a}} d{\vec {a}}\cdot {\vec {P}}
 \equiv 0
כאשר מגדירים שהאינטגרל על השפה נלקח מעט מחוץ לחומר, כלומר בתחום שבו  {\vec {P}}=0 לפי ההגדרה.
מהדיון שלעיל, הגדרת הפולריזציה היא מופשטת במקצת: "הווקטור שהדיברגנץ שלו נותן את המטענים הקשורים". הגדרה זו מתיישבת עם ההגדרה הראשונית של "צפיפות הדיפול". ראו להלן.
הקשר לשדה חשמלי

בחומר הומוגני ואיזוטרופי, כיוון הפולריזציה זהה לכיוון השדה החשמלי  {\vec {E}} וגודלה יחסי לגודל השדה:
כאן  \varepsilon _{0} הוא המקדם הדיאלקטרי של הריק, ו- \chi  היא הסוספטיביליות החשמלית של החומר.
בחומר לא איזוטרופי (תלוי כיוון), כיוון הפולריזציה לא מקביל לשדה, ולכן  \chi  הוא טנזור. פירוק הנוסחה לרכיבים ייתן:
בחומר שאינו ליניארי הפולריזציה אינה יחסית לשדה, וניתן לרשום אותה כפולינום של השדה:
מטענים קשורים וחופשיים

המבנה המיקרוסקופי של חומרים דיאלקטריים בנוי ממספר גדול של מטענים חיוביים ושליליים שמאורגנים בצורה מסוימת שאופיינית לחומר. הכוחות המיקרוסקופיים שמחזיקים אותם בצורה זו חזקים בהרבה מכוחות חשמליים חיצוניים שאפשר להפעיל על החומר בדרך כלל. לפיכך, כאשר החומר מושם בשדה חשמלי, המטענים החיוביים זזים מעט בכיוונו של השדה, והשליליים זזים מעט בכיוון ההפוך, כלומר החומר מתקטב.
מטענים אלה נקראים באלקטרוסטטיקה מטענים קשורים, להבדיל ממטענים חופשיים, שהם מטענים חיצוניים שלא שייכים למבנה של החומר. נסמן את צפיפות המטען החופשי ב- \rho  ואת צפיפות המטען הקשור ב- \rho '.
הפולריזציה כצפיפות הדיפול

בהינתן חומר דיאלקטרי בעל צורה מסוימת, שאין בו שום מטענים חופשיים, כלומר הוא נייטרלי, ניתן לחשב את מומנט הדיפול שלו כך:
כדי להשלים את ההוכחה כדאי להשתמש באינדקסים:
איבר השפה נעלם משום שהפולריזציה היא אפס מחוץ לחומר ולכן נותר  {\vec {p}}=\iiint dV\,{\vec {P}}, ולפיכך הפירוש של "צפיפות הדיפול" אכן מוצדק.